hu de hu hu hu hu hu hu en hu eo hu hu en en hu hu hu hu hu hu hu hu hu hu hu hu hu hu hu hu hu de de en hu hu hu hu hu hu hu hu hu hu hu hu en
Könyvismertető: #mindennapipr – CCO Magazin
A CCO Magazin egy új szakkönyvet szeretne olvasói figyelmébe ajánlani. Megjelent Sós Péter János: #mindennapipr – Gyakorlati Public Relations a webkorszakban
A #mindennapipr című könyv az első a magyar piacon, amely teljesen átfogóan és egységben tárgyalja a hagyományos és a modern public relations szemléletét, eszközeit, mérési technikáit.
A mostani kommunikációs világban együtt élnek a hagyományos kommunikációs formák és filozófiák a legmodernebb fejleményekkel. Egy felkészült pr-esnek ezért biztonsággal kell mozognia mindkét világban. Ez a könyv a public relations alapeszméihez ragaszkodva tárgyalja ezt a rendkívül színes, és nagyon gyorsan változó világot.
A leíró részek mellett nagyon sok konkrét esetet mutat be a közelmúltból. Ezek segítségével plasztikussá válik, hogy a valóságban mennyire lehet használni a szövegben megismerteket – illetve milyen hibák történhetnek, és azoknak mi lehet a hatásuk.
Az átfogó és általános PR-fejezetek mellett a könyv részletesen tárgyal néhány speciális területet is, amelyek a mindennapi életben nagyon szorosan kötődnek a tágabb értelemben vett PR-hez: a belső kommunikációt, az employer brandinget, a válságkommunikációt, a szponzorációt-mecenatúrát és a CSR-t.
Jól ismert, hogy az elmúlt évtizedben három alapvető változás történt a kommunikációban:
1. megjelent és nagy teret kapott egy új típusú célközönség: a digitális bennszülöttek (ők főként az Y – millennials – és a Z generációhoz tartoznak), miközben jelentősebb on-line ismereteket szereztek és szokásokat vettek fel a digitális bevándorlók is;
2. a kommunikáció jelentős része átterelődött az on-line és mobil eszközökre – ezen belül pedig meghatározóvá vált a Web2, vagyis a közösségi média;
3. és mindez alapvetően megváltoztatta a célközönségek kommunikáció-befogadási attitűdjét.
Ebben a helyzetben felgyorsult a kommunikáció, előtérbe kerültek nem-verbális eszközök (képek, videók, emojik stb.). Kialakult az impresszív PR, amely már nem a hagyományos médiaeszközökre alapozódik. A kommunikáció legtöbb résztvevője tartalomfogyasztó és tartalomszolgáltató lett azonos időben. Kialakultak a speciálisan a közösségi médiára és a mobilkommunikációra koncentráló technikák és trükkök.
Általánossá vált az integrált kommunikáció, amely egységben kezeli a marketingkommunikáció és a PR eszközrendszerét. A POE elvet már általánosan alkalmazzák a cégek és intézmények.
A #mindennapipr valóban mindennapi használatra készült. Részletes tárgymutató segíti az eligazodást. Kiválóan használható egyetemi tankönyvként és a gyakorlati életben egyaránt.
A szerző a hagyományos és a modern Public Relations alapos ismerője: egy PR cég tulajdonos ügyvezető igazgatója; a Magyar Public Relations Szövetség alelnöke; a Kodolányi János Főiskola címzetes tanára.
22 évet töltött aktív újságíróként és szerkesztőként, majd több mint 2 évtizede gyakorló pr-es. Ez a negyedik könyve – az előzők rendre több kiadást is megértek.
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin